Husky Sakhalin

**''Husky'' Sakhalin** ialah satu baka tempatan terancam genting dan laika kereta luncur salji yang dikaitkan dengan Pulau Sakhalin dan kawasan bersebelahan. Ia juga dikenali sebagai **anjing Karafuto**, **laika Sakhalin**, atau **laika Gilyak**. Walaupun dibiakbakakan terutamanya sebagai anjing kereta luncur salji, *husky* Sakhalin juga digunakan untuk pemburuan beruang dan memancing. Pada tahun 1989, terdapat hampir-hampir 20 ekor *husky* Sakhalin yang tersisa di Pulau Sakhalin.

## Perihal

### Penampilan
Tubuh *husky* Sakhalin memanjang, dengan lapis bulu bawah ganda tebal. Ia setinggi  pada paras kelasa dan berukuran sehingga seberat . Ekornya terangkat lurus-lurus atau sedikit bengkok ke sisi. Dari segi sejarah, orang Nivkh memotong 1/3 terakhir ekornya pada saat kelahiran untuk mencegah anjing daripada menggigit ekor satu sama lain semasa menarik kereta luncur salji. *Husky* Sakhalin dapat mempunyai pewarnaan hitam, merah, kelabu, dan *brindle*; walau bagaimanapun, anjing hitam lebih diutamakan kerana warnanya paling jelas terlihat semasa ribut salji. *Husky* Sakhalin mempunyai muka segi tiga dengan mata ambar dan telinga mencucuk. *Husky* Sakhalin ialah anjing kereta luncur salji helaan dan menimbulkan rasa kuasa kerana struktur rangka kuat dan otot terbentuk dengan baik. Ia mampu menyeret kargo seberat lebih daripada  di sepanjang jarak sejauh  pada kelajuan . Ia mempunyai kaki besar dan daya ketahanan cemerlang yang membolehkannya menempuh jarak jauh dalam keadaan bersalji dalam tempoh hanya beberapa hari.

Sebagai *landrace*, buat masa ini tiada piawaian baka.

### Perangai
*Husky* Sakhalin adalah tenang, cerdas, dan setia. Ia belum ditunjukkan sebagai anjing agresif dengan orang atau anjing lain. *Husky* Sakhalin mempunyai dorongan pemangsa tinggi dan mampu memburu dan menangkap ikan untuk diri sendiri. Seperti anjing kereta luncur salji lain, *husky* Sakhalin memerlukan senaman memanjang.

Para *musher* laluan mel abad ke-19 mengulas keupayaan *husky* Sakhalin untuk menempuh perjalanan di atas flo ais semasa ribut salji, malah mengekalkan laluan betul di sepanjang  dari Nikolayevsk-na-Amure hingga pos Alexander di Sakhalin.

### Kesihatan
*Husky* Sakhalin ialah baka yang pada umumnya sihat dan tahan penyakit, sambil hidup sehingga usia 20–22 tahun.

## Etimologi
Baka ini kerap dirujuk sebagai *husky* Sakhalin atau laika Sakhalin, menurut padanan terjemahan masing-masing dalam bahasa Rusia. Dokumen-dokumen bersejarah juga merujuknya sebagai laika Gilyak, dengan "Gilyak" sebagai eksonim Rusia untuk orang Nivkh. Di Jepun, nama "anjing Karafuto", atau padanan bahasa Jepun-nya, merujuk nama bahasa Jepun untuk Sakhalin, iaitu Karafuto dan, dengan itu, menyatakan asal geografi baka ini.

## Sejarah

### Sejarah awal
*Husky* Sakhalin dikembangkan selama berabad-abad oleh orang Nivkh sebagai anjing kereta luncur salji dan anjing pemburu tahan lasak yang boleh dipercayai untuk digunakan di Pulau Sakhalin dan di sepanjang pesisir bersebelahan di tanah besar Rusia. Orang Nivkh terutamanya terkenal kerana kepakaran mereka dalam penggunaan kereta luncur salji anjing dan pembiakbakaan anjing di rantau ini dan kelompok etnik bersebelahan kerap mencontohi kaedah mereka. *Husky* Sakhalin secara tradisional diberi makan ikan seperti yukola, anjing laut, dan lemak beruang. Bulunya digunakan untuk membuat pakaian untuk orang Nivkh dan anjing ini dimakan semasa zaman kebuluran.

Kekurangan jalan raya dan keadaan musim sejuk teruk di rantau ini kerap menyebabkan perjalanan menjadi mencabar dan orang ramai bergantung pada pasukan kereta luncur salji anjing sebagai satu-satunya cara yang boleh dipercayai untuk mengangkut segala-galanya daripada mel dan makanan kepada ubat-ubatan dan manusia. Apabila terdapat tumpukan ais mencukupi, *husky* Sakhalin digunakan untuk menyeberangi Selat Tartaria di antara Sakhalin dengan tanah besar pada musim sejuk, dengan jarak di antara bandar Rybnovsk dengan tanah besar sekitar . *Husky* Sakhalin sedemikian berharga sehingga pemilikan pasukan anjing dianggap sebagai ukuran kekayaan dan anjing kerap dianugerahkan sebagai bayaran oleh orang tua-tua Nivkh untuk melangsaikan hutang.

Pada tahun 1808 dan tahun 1809, penjelajah Jepun Mamiya Rinzō (1780–1845) menulis dalam laporan beliau kepada Kesyogunan Edo: "Penduduk [rantau utara Sakhalin] kerap menggunakan anjing. Setiap keluarga, kaya dan miskin, mempunyai anjing. [Mereka] bermain dengan [anjing-anjing ini] dan menjaga [anjing-anjing ini] dengan baik. Kerap, seorang memelihara 3–5 ekor anjing, malah seluruh keluarga membela sebilangan besar [anjing ini]." Rinzō juga membentangkan lukisan yang menunjukkan orang yang menyerupai orang Nivkh moden yang melintasi dataran bersalji dengan kereta luncur salji anjing.

Pemandu arah dan pegawai tentera laut Rusia Gennady Nevelskoy menggunakan *husky* Sakhalin buat masa singkat semasa ekspedisi Amur 1849–1855. Tanpa mengetahui hasil kerja Mamiya Rinzō pada empat puluh tahun sebelumnya, laporan Nevelskoy dianggap secara meluas di Rusia sebagai bukti pertama bahawa Sakhalin sememangnya sebuah pulau.

Penjelajah Tanah Franz Josef dan Alaska utara diketahui menggunakan *husky* Sakhalin. Selepas mencapai kejayaan buruk dengan anjing Samoyed semasa Ekspedisi ''Discovery'' 1901–1904, penjelajah British Robert Falcon Scott mengupah *musher* Sakhalin Dmitriy Girev untuk membeli dan menjaga 33 ekor *husky* Sakhalin semasa ekspedisi *[[Ekspedisi Terra Nova|Terra Nova]]* bernasib malang ke Antartika. Scott mencatat bahawa *husky* Sakhalin adalah lebih pendek daripada anjing kereta luncur salji lain dan mengalami kesukaran untuk melalui salji dalam. Anjing tersebut tidak dapat menggunakan ekor terpotong untuk meringkuk agar kekal hangat semasa berehat, lalu menjadikan anjing tersebut lebih sensitif terhadap kesejukan ekstrem Antartika. Scott bercerita tentang dirinya yang terjatuh ke dalam jurang dengan seluruh pasukan kereta luncur salji kecuali anjing pemimpin Osman. Osman dapat berpaut pada tepi jurang dengan hanya kaki dan giginya sehingga seluruh pasukan dapat ditarik keluar. Osman kemudian bertahan dalam ekspedisi malang itu dan meluangkan sisa hidupnya bersama Gerov, dan kemudiannya di Zoo Wellington, New Zealand.

### Abad ke-20: Pemerintahan Soviet dan Jepun
Pada tahun 1920-an dan tahun 1930-an, dasar Soviet mengenai minoriti kebangsaan terbukti membawa padah kepada populasi anjing tempatan. Orang Nivkh dipaksa ke dalam kolektif buruh pertanian dan perindustrian besar-besaran yang dipanggil *[[kolkhoz]]*. Sekatan dikenakan ke atas tempat penangkapan ikan dan jumlah ikan yang boleh dimakan oleh setiap isi rumah. Pemburu tempatan dihantar ke kem buruh sebagai hukuman kerana memburu anjing laut atau beruang. Dasar-dasar ini mengubah gaya hidup orang Nivkh tanpa cara untuk membalikkannya. Gaya hidup tradisional pemburu-pengumpul lenyap dan dengan itu keupayaan untuk memberi makan dan menjaga *husky* Sakhalin, lalu anjing ini dimusnahkan di serata Pulau Sakhalin utara.

Tentera Jepun menceroboh dan menduduki Sakhalin pada peringkat penutup Perang Jepun-Rusia pada tahun 1904–1905. Selaras dengan Perjanjian Portsmouth 1905, bahagian selatan pulau itu di bawah garis selari utara ke-50 dikembalikan kepada pemerintahan Jepun, sementara Rusia mengekalkan tiga perlima utara pulau itu. Pada tahun 1920, semasa Campur Tangan Siberia, Jepun sekali lagi menduduki bahagian utara pulau itu, kemudian mengembalikannya kepada Kesatuan Soviet pada tahun 1925. Dari tahun 1945 hingga tahun 1948, ramai orang Nivkh, yang telah tinggal di bawah bidang kuasa Jepun di bahagian selatan Sakhalin, dipindahkan secara paksa ke Jepun bersama-sama dengan peneroka etnik Jepun akibat Perang Soviet–Jepun pada tahun 1945. *Husky* Sakhalin yang dibawa ke Jepun amat dihargai kerana etika kerja. Di sana, anjing ini digunakan untuk memunggah kapal dan menyediakan tunggangan kereta luncur salji anjing kepada pelancong.

*Husky* Sakhalin digunakan oleh Tentera Merah semasa Perang Dunia Kedua sebagai haiwan beban buat masa singkat, tetapi anjing ini didapati mempunyai keutamaan diet kuat untuk salmon dan pegawai Soviet menentukan bahawa anjing ini lebih mahal untuk diberi makan berbanding dengan kuda.

*Husky* Sakhalin telah dilonjakkan ke persada dunia semasa Ekspedisi Penyelidikan Antartika Jepun tahun 1958 yang malang. Pemindahan kecemasan mengakibatkan terbiarnya 15 ekor *husky* Sakhalin di Stesen Penyelidikan Antartika Showa. Para penyelidik percaya bahawa mereka dapat kembali dalam tempoh beberapa hari dan meninggalkan anjing tersebut dalam keadaan berantai di luar dengan sedikit bekalan makanan. Walau bagaimanapun, keadaan cuaca buruk mencegah pasukan bantuan daripada sampai ke pos. Hampir setahun kemudian, ekspedisi baharu tiba dan mendapati bahawa dua ekor daripada jumlah anjing tersebut, Taro dan Jiro, terselamat, lalu menjadi selebriti segera. Taro kembali ke Sapporo, Jepun dan tinggal di Universiti Hokkaido sehingga kematiannya pada tahun 1970. Selepas itu, ia diawet dan dipamerkan di muzium universiti itu. Jiro pula mati di Antartika pada tahun 1960 atas sebab semula jadi dan jasadnya terletak di Muzium Sains Kebangsaan Jepun di Taman Ueno.

### Pasca-pembubaran Kesatuan Soviet
Dengan pembangunan lanjut Sakhalin dan kemunculan kereta salji, penggunaan *husky* Sakhalin terus berkurang. Menjelang tahun 2011, *landrace* ini terancam dengan hanya tujuh individu yang diketahui yang dimiliki oleh *musher* Sergei Lyubykh. *Musher* Jepun Isami Abe memiliki dua ekor *husky* Sakhalin terakhir di Jepun. Beliau menyatakan bahawa beliau mencuba untuk mengimport ternakan pembiakbakaan tambahan sebelum kematian Lyubykh tetapi sikap acuh tak acuh birokrasi dan kekurangan minat daripada orang ramai serta usia diri yang semakin meningkat telah menjejaskan usaha beliau. Lyubykh meninggal dunia pada 31 Oktober 2014.

Sebelum kematian beliau, Lyubykh menyatakan bahawa tidak ada cukup spesimen hidup yang diketahui bagi baka ini untuk menyediakan kepelbagaian genetik yang diperlukan untuk pembiakbakaan berterusan. Meski demikian, beliau percaya bahawa *husky* Sakhalin dapat dihidupkan semula, dengan menyatakan bahawa "anjing kuat masih kekal di perkampungan hutan terpencil". Beliau meninggalkan tujuh ekor anjing Sakhalin tersisa kepada anak murid beliau, Oleg Seliverstov. Oleg Seliverstov telah meneruskan usaha pemulihan dengan Nikolai Chalkin. Kini, terdapat hampir-hampir 20 ekor *husky* Sakhalin yang tinggal di Pulau Sakhalin.

## Dalam kebudayaan popular
Filem tahun 1983 *[[Antarctica (filem 1983)|Antarctica]]* (南極物語, *Nankyoku Monogatari*, "Kisah Kutub Selatan") mengisahkan ekspedisi saintifik Jepun ke Kutub Selatan, penyelamatan dramatik daripada keadaan cuaca mustahil dalam perjalanan pulang, dan hubungan antara saintis dengan *husky* Sakhalin setia dan rajin mereka. Oleh sebab kesukaran dalam pencarian *husky* Sakhalin tulen, anjing yang digunakan dalam filem itu ialah kacukan *husky* Sakhalin.

Filem kedua dari tahun 2006, *[[Eight Below]]*, menyediakan versi cereka bagi peristiwa itu tetapi tidak merujuk baka ini. Sebaliknya, filem itu hanya menampilkan lapan ekor anjing: dua ekor malamut Alaska bernama Buck and Shadow dan enam ekor ''husky'' Siberia bernama Max, Old Jack, Maya, Dewey, Truman, dan Shorty.

Pada tahun 2011, TBS mempersembahkan drama televisyen, *[[Nankyoku Tairiku]]*, yang menonjolkan Kimura Takuya. Drama itu menceritakan kisah Ekspedisi Antartika 1957 yang dipimpin oleh Jepun dan *husky* Sakhalin mereka.

Baka dan ekspedisi ini diabadikan oleh tiga buah monumen: dekat dengan Wakkanai, Hokkaido; di bawah Menara Tokyo; dan dekat dengan Pelabuhan Nagoya. Pengukir Takeshi Ando mereka patung di Tokyo dan juga merupakan pencipta bagi pengganti patung Hachikō yang masyhur di hadapan Stesen JR Shibuya. Patung di Tokyo kemudiannya dialihkan, untuk ditempatkan di Institut Penyelidikan Kutub Kebangsaan Tokyo.

## ''Husky'' Sakhalin dalam ekspedisi Jepun 1957–1958
Segelintir sumber menyediakan nama 15 ekor anjing kereta luncur salji Jepun yang terkandas, serta foto dan keterangan tentang *husky* tersebut. Nama-nama anjing tersebut, dan nasib mereka, disenaraikan di sini:
# Riki: Jantan berusia tujuh tahun dengan lapis bulu kelabu muda dan tanda-tanda putih, pemimpin pasukan. (hilang)
# Anko: Jantan berusia tiga tahun dengan lapis bulu perang dan coretan putih pada dada. (hilang)
# Aka: Jantan berusia enam tahun dengan lapis bulu kelabu gelap, mempunyai kecenderungan untuk mencari gaduh dengan ahli pasukan lain. (mati)
# Kuma dari Monbetsu: Jantan berusia lima tahun dengan lapis bulu hitam, stokin putih, dan dada putih, kadang-kadang berjasa sebagai anjing pemimpin. (mati)
# Kuma dari Furen: Jantan berusia lima tahun dengan lapis bulu hitam dan riak putih pada dada. Bapa kepada Taro dan Jiro. (hilang)
# Pesu: Jantan berusia lima tahun dengan lapis bulu perang, topeng hitam, dan telinga hitam, hampir menyerupai anjing gembala Belgium Tervueren. (mati)
# Goro: Jantan berusia empat tahun dengan lapis bulu hitam dan jalur putih pada muka, hampir menyerupai *collie*. Berjasa sebagai anjing roda bagi pasukan. (mati)
# Deri: Jantan berusia enam tahun dengan lapis bulu kelabu dan pelana hitam. (hilang)
# Pochi: Jantan berusia empat tahun dengan lapis bulu perang muda dan selera makan rakus. (mati)
# Moku: Jantan berusia empat tahun dengan lapis bulu hitam dan stokin putih pada kaki hadapan. (mati)
# Jakku: Jantan berusia empat tahun dengan lapis bulu hitam putih, hampir menyerupai *collie*. (hilang)
# Kuro: Jantan berusia lima tahun dengan lapis bulu hitam dan tanda-tanda putih pada muka, muncung, dada, dan tungkai. (mati)
# Shiro: Jantan berusia tiga tahun dengan lapis bulu putih salji, kadang-kadang berjasa sebagai anjing pemimpin. (hilang)
# Taro: Jantan berusia tiga tahun dengan lapis bulu hitam. Anak kepada Kuma dari Furen dan abang kepada Jiro. (terselamat)
# Jiro: Jantan berusia tiga tahun dengan lapis bulu perang gelap, riak putih pada dada, dan stokin putih. Anak kepada Kuma dari Furen dan adik kepada Taro. (terselamat)

## Catatan

## Rujukan